ค่ำคืนที่ยะลา “สวยงาม” แสงไฟส่องสว่างงานศิลป์เพ้นท์ผนัง
“สวยงาม”แสงไฟส่องสว่าง งานศิลป์เพ้นท์ผนัง ค่ำคืนที่ยะลา สวยงามไฟส่องสว่าง แกลอรี่ 13 ภาพ 13 ศิลปิน ในยามค่ำคืน ซึ่งเป็นผลงานจากชมรมศิลปินชายแดนใต้และนักศึกษาศิลปะ มหาวิทยาลัยราชภัฏยะลา ที่ได้ร่วมใจกันเป็นหนึ่งเดียว วาดภาพ  เพ้นท์ผนัง ใต้สะพานดำ อย่างสุดฝีมือมานานนับอาทิตย์ ในการตกแต่งและสร้างสีสันเมืองยะลาให้มีชีวิตชีวา เพื่อต้อนรับการรวมตัวของนักวิ่ง ยะลามาราธอน ที่จะมีขึ้นในวันอาทิตย์ที่ 31 กรกฎาคมนี้ภาพเหล่านี้ เสมือนเป็นการจำลองภาพวาด ที่ได้รับชมการแสดงนิทรรศการศิลปะ มีทั้งภาพวิวทิวทัศน์ หลากหลายมุม ในสวนขวัญเมืองยะลา ที่สื่อถึงความสวยงามของสวนสาธารณะและทะเลจำลองของสวนขวัญเมือง  ภาพวงเวียนหอนาฬิกา กลางเมือง ซึ่งเป็นจุดเด่นที่ได้ประดับตกแต่งไฟสวยงาม จนกลายเป็นสีสันดึงดูดชาวยะลาและใกล้เคียงให้ได้มารวมตัวถ่ายรูป เซลฟี่ ภาพนกกรงหัวจุก แสดงอัตลักษณ์ วิถีชาวบ้านที่นิยมเลี้ยงนก  ภาพแพะ ภาพการจับจ่ายในตลาดสด ภาพรถไฟ รวมไปถึงภาพดอกพิกุลดอกไม้ประจำจังหวัด ซึ่งแต่ละภาพก็จะมีชื่อของศิลปินผู้วาดและเบอร์โทรสำหรับการติดไฟส่องภาพนี้  เนื่องจากนักวิ่งระยะมาราธอน ระยะ 42 กิโลเมตร  ออกสตาร์ทตั้งแต่เวลา 03.00 น. มาถึงบริเวณนี้ ก่อนพระอาทิตย์ขึ้น เทศบาลนครยะลา จึงได้ทำการติดตั้งไฟส่องภาพวาด ให้นักวิ่งมองเห็นได้ทั้งในเวลากลางวันและกลางคืน ซึ่งนักวิ่งและชาวยะลา ที่มาร่วมวิ่งจะได้ถ่ายภาพจุดเช็คอินใหม่ของเมืองยะลา ลงในสื่อโซเชียล ดึงดูดให้นักท่องเที่ยวเดินทางมายะลากันมากขึ้น